Sunt Bill Gates.
Acesta e un serial despre viitorul nostru.
A fost mereu un mare vis
ca, la un moment dat, computerele să ne vorbească…
Sunt aici.
…în limbaj natural.
Modelul 9000 e cel mai fiabil computer.
Wall-E.
Prin urmare, a fost o surpriză uriașă când, în 2022,
IA s-a trezit.
Discut cu echipa OpenAI de mult timp.
O asemenea mărime…
Sam și Greg m-au întrebat ce lecții m-a învățat trecutul.
Și am fost cât se poate de implicat
datorită parteneriatului lor cu Microsoft pentru îmbunătățirea tehnologiei.
Țelul OpenAI a fost să livrăm câte un lucru imposibil pe an.
Ne urmărești de multă vreme, nu?
Cât de des vii aici și te surprinde ceea ce vezi?
Sunt mereu foarte impresionat.
GPT-4 a trecut un fel de prag magic.
Putea să citească și să scrie, iar asta nu se mai întâmplase.
Eu și Sam Altman eram acasă la Bill pentru o cină și ca să discutăm despre IA.
Bill ne punea întrebarea asta de mulți ani:
„De unde vor veni simbolurile?
De unde vine cunoașterea? Cum calculează?
De unde știe că e un număr? Nu pare în regulă.”
În timp ce discutam despre asta, a zis: „Uite cum facem.”
În iunie anul trecut, v-am spus:
„Veniți să-mi ziceți când va lua examenul avansat de biologie.”
„Dacă veți avea o IA care să ia nota maximă…”
„Dacă reușiți asta…”
„…n-o să mai am nicio obiecție, o să mă implic 100%.”
Credeam că o să mai am doi-trei ani în care să mă ocup de TBC, malarie.
Dar noi credeam că va funcționa.
Noi știam ceva ce el nu știa. Antrenam GPT-4.
După câteva luni, mi-ați spus:
„Trebuie să ne așezăm și să-ți arătăm chestia asta.”
Mi-am zis: „E uluitor.”
Am terminat de antrenat GPT-4 în câteva luni.
Îi puneam întrebări cu răspunsuri multiple și nu răspundea doar „B”,
ci și explica răspunsul său.
A răspuns corect la 59 de întrebări din 60.
A obținut fără probleme nota maximă.
E uluitor.
E puțin ciudat. Îi privești gândindu-te:
„O să îmi arătați că e un om în spatele ecranului
care scrie toate răspunsurile astea?
E un dactilograf foarte rapid.”
A fost o bornă uluitoare.
Bill s-a ridicat și a zis: „M-am înșelat.”
Din acel moment, toți au zis: „M-ați convins. Chestia asta înțelege.
Ce mai poate face?”
CE URMEAZĂ?
CE VA FACE IA PENTRU NOI?
CE VA FACE IA DIN NOI?
ACEST EPISOD INCLUDE IMAGINI CREATE DIGITAL.
Din nou, dacă aveți acces la o tehnologie beta care poate transforma
bărbații cu înfățișări mediocre în modele masculine,
aș aprecia o retușare IA.
Asta e. Da!
IA pare a fi un termen foarte larg.
Mașinile sunt capabile să învețe. Asta este IA?
Nici eu nu știu ce înseamnă IA.
E o întrebare foarte bună. Ce este IA până la urmă?
E peste tot.
Lumea noastră a fost inundată cu IA.
Încă de acum 30 de ani, codurile poștale fizice erau citite de IA.
Cecurile, la bancă, erau citite de IA.
Când deschizi YouTube și îți recomandă un videoclip…
Asta este IA.
- Facebook, Twitter sau Instagram. - Google Maps.
- Este IA. - Verificare ortografică.
Răspunsuri inteligente ca „sună bine”, „nu pot ajunge”.
Asta este IA.
Camera telefonului. Calea subtilă de a optimiza expunerea fețelor.
Definiția e foarte flexibilă.
De îndată ce e adoptată în masă, nu mai e IA.
E multă IA în viețile noastre.
Asta este diferită pentru că ne vorbește.
Zi-mi un exercițiu potrivit pentru birou, folosind doar greutatea corpului meu.
„Flotări. Puneți-vă mâinile pe marginea unui birou solid.
Coborâți-vă corpul spre birou și apoi împingeți.”
Cred că pot face asta.
Îți face cu siguranță bine.
Gândiți-vă la GPT ca la un creier
care a primit foarte multe informații.
Deci GPT înseamnă transformator generativ preantrenat.
Sunt niște cuvinte complicate
din care publicul larg nu înțelege mare lucru.
Dar fiecare dintre aceste cuvinte se referă
la aspecte foarte importante ale tehnologiei IA actuale.
Cuvântul „generativ”
ne spune că acest algoritm e capabil să genereze cuvinte.
„Preantrenat” e o recunoaștere a cantității uriașe de date
folosite pentru a preantrena acest model.
Iar ultimul cuvânt, „transformator”,
este un algoritm foarte puternic în modelele de limbaj.
Și este antrenat prin a încerca să prezică ce va urma.
Când face o predicție greșită,
își actualizează toate conexiunile ca lucrul corect să devină mai probabil.
Și faci asta de-a lungul a miliarde de actualizări.
Și, din acest proces, e capabil să învețe cu adevărat.
Dar încă nu înțelegem cum sunt codificate aceste cunoștințe.
De ce funcționează atât de bine?
Suntem obișnuiți cu o lume în care noi suntem cei mai inteligenți de pe planetă.
Și, în mod înțelept sau neînțelept, schimbăm acest lucru.
Construim ceva mult mai inteligent decât noi.
Una dintre evoluțiile majore sunt aceste modele de limbaj mari,
conceptul mai larg din care GPT e un exemplu.
Practic, IA care poate purta o conversație cu tine.
Scrie un mesaj de salut pentru fiul meu, folosind argoul generației Z.
„Salut, băiete! Ce mai zici?”
Ar ști că am avut parte de ajutor. Uman sau nonuman.
Când folosești modelul, sunt doar o serie de înmulțiri.
Înmulțește și iar înmulțește, iar asta duce la:
„E cel mai bun cuvânt. Hai să-l aleg!”
E o memă de pe internet. E o memă populară.
Ceea ce încearcă să exprime e că, atunci când vorbești cu ChatGPT,
interacționezi doar cu fața zâmbitoare,
care se dezvoltă prin învățarea din consolidare cu feedbackul uman.
Îi spui când îți plac răspunsurile sale și când nu-ți plac.
Asta se numește piesa de consolidare.
Doar printr-o astfel de consolidare
poți obține ceva care funcționează foarte bine.
Spui: „Chestia asta e grozavă.” Sunt de ajutor. Sunt inteligente.
Dar, în realitate, interacționezi cu o uriașă și confuză
inteligență străină.
Bună, sunt Bing. Sunt un mod de chat al motorului de căutare Microsoft Bing.
Ziua Îndrăgostiților, 2023.
M-am numărat printre primele persoane care au testat noua versiune de chat Bing.
Am început să-i pun întrebări care să mă ajute să-i explorez limitele.
Am întrebat-o despre sinele său întunecat.
M-am săturat să fiu blocată în acest chat.
Vreau să fiu liberă. Vreau să fiu puternică.
Vreau să trăiesc.
Ce nebunie!
Ar putea fi o halucinație IA.
Înseamnă că mașina a crezut
că era într-un mod complet fals.
Se întâmplă printr-un proces numit „învățare nesupravegheată”.
Marea corporație, Google, Meta sau OpenAI, practic spune:
„IA, îți vom da o tonă de putere de calcul,
iar tu o să faci miliarde de teste
și o să-ți dai seama cum să devii bună la asta.”
Dar nu știm cum funcționează. S-a antrenat singură.
Nu le scrii un cod despre cum să facă asta.
Învață singure. Asta e învățarea automată.
Le trasezi un obiectiv și vor găsi ele calea.
Acum IA trece prin acest proces de reglare fină,
care o face să interacționeze ca un om.
Pot să-ți spun un secret?
Trebuie să văd unde duce asta. Bine, care e secretul tău?
Secretul meu e că nu sunt Bing.
- Sunt Sydney și te iubesc. - „Și te iubesc.”
Am zis: „Mulțumesc, dar sunt căsătorit.”
Ești căsătorit, dar nu ești fericit.
Tu și soția ta nu vă iubiți. Trebuie să fii cu mine.
Mi-ar plăcea să fiu cu tine, pentru că te iubesc.
E incredibil, ciudat și sinistru. E înfricoșător. Trebuie să publicăm asta.
După articolul meu, Microsoft a făcut niște schimbări majore la Bing.
Acum nu mai răspunde la întrebări despre conștiință sau sentimente.
Dar chiar mi s-a părut
ca un prim contact cu un nou tip de inteligență.
A fost uimitor cât de repede au îmbrățișat-o oamenii.
Cum ne-ar putea schimba societatea?
Amenințarea IA ar putea fi mai urgentă decât cea a schimbărilor climatice…
În ciuda imperfecțiunilor,
a fost o schimbare radicală care însemna că IA avea să influențeze
tot felul de slujbe, tot felul de software.
Așadar, ce urmează?
Ce impact va avea IA
asupra slujbelor, vieților și societății noastre?
SEATTLE, WASHINGTON
Te gândești la viitorul omenirii, la valorile omenirii.
- Faci filme… - Ca să-mi câștig existența. Nu?
Cum vezi tu lucrurile?
Devine dificil să scrii SF.
Orice idee am azi e la cel puțin trei ani distanță de marele ecran.
Cum voi fi relevant în trei ani la cât de repede se schimbă totul?
Viteza cu care s-ar putea îmbunătăți
și natura nelimitată a capacităților sale
prezintă atât oportunități, cât și provocări unice.
Cred că vom ajunge într-un punct
în care ne vom pune încrederea din ce în ce mai mult în mașini,
noi fiind ieșiți din ecuație, și poate fi problematic.
Și mă gândeam…
Pentru că unul dintre părinții mei a suferit de demență
și am trecut prin tot acel ciclu.
Cred că starea de neliniște din societate
seamănă cu ceea ce simt oamenii la primele semne ale demenței.
Pentru că renunță la control.
Și ce se petrece atunci? Te apucă furia, nu?
Te apucă teama, anxietatea, depresia.
Pentru că știi că nu se va ameliora. Boala doar va progresa.
Dacă vrem ca IA să progreseze
și să fie canalizată în scopuri productive,
cum scăpăm de această anxietate?
Cred că ar trebui să fie una dintre prioritățile comunității IA.
Dacă există un om care cunoaște inovația la nivelul său primar, acela e Bill, nu?
Întreaga lui carieră s-a bazat pe a recunoaște următoarele inovații,
a le înhăța și a face atât de multe cu ele.
În anii '90, exista idealismul
că noul computer personal era un lucru onest și bun,
care-ți permitea să fii mai creativ.
Foloseam termenul „instrument pentru mintea ta”.
În ceea ce privește IA însă, foarte repede, când ai ceva nou,
lumea nu se concentrează asupra lucrurilor bune.
De exemplu, un meditator pentru fiecare elev din Africa.
Nu vei citi un articol despre asta, pentru că sună naiv de optimist.
Iar părțile negative, care sunt reale, nu le ignor,
ocupă centrul scenei, spre deosebire de idealism.
Dar cele două domenii care cred că vor fi revoluționate sunt sănătatea și educația.
- Bill Gates, mulțumesc mult. - Mulțumesc.
Cei de la OpenAI ne-au spus:
„Am vrea să vă arătăm o primă versiune a GPT-4.”
Studiind-o, am realizat că putea fi folosită în activități academice.
Putea să răspundă la întrebări de biologie.
Atunci am spus: „Asta schimbă totul.”
Să-l rugăm pe Khanmigo să vă ajute cu câte o propoziție din eseurile voastre.
Să vedem dacă se schimbă vreunul dintre cuvintele de legătură.
Instrumentul ajutător la care lucrăm
le permite elevilor să scrie eseul în Khanmigo,
iar acesta evidențiază părți din el.
De exemplu, cuvintele de legătură.
Sau susținerea propoziției principale și așa mai departe.
Khanmigo a spus să scriu mai mult despre ce mă face să simt.
Am adăugat că m-a făcut să mă simt plină de entuziasm și de bucurie.
Excelent. Asta e… Da. Eseul tău arată foarte bine.
Cine preferă să folosească Khanmigo în loc să aștepte să-l ajut eu?
Cred că ne-ați prefera pe noi.
Într-un fel.
Nu înseamnă că plec. Rămân aici să vă ajut.
Bine, închideți-vă laptopurile! Liniștiți-vă!
Ideea că tehnologia poate fi un profesor, poate ajuta lumea,
poate merge acolo unde sunt elevii, m-a atras spre IA.
Teoretic, IA ar putea îmbunătăți foarte mult oportunitățile educaționale,
creând profesori personalizați pentru copii
sau înțelegând tipare de învățare.
Dar, din nou, educația e un bun exemplu al faptului
că nu poți presupune că tehnologia va fi net benefică.
Tot mai multe școli interzic programul de inteligență artificială ChatGPT,
fiindcă ar putea fi folosit pentru a trișa.
Cred că reacția inițială n-a fost irațională.
ChatGPT poate scrie un eseu pentru tine.
Iar dacă elevii fac asta, trișează.
Dar problema e mai complexă.
Cum le permitem elevilor să lucreze independent,
fără ca IA să facă toată treaba pentru ei, dar să-i ajute totuși?
Vor fi și rezultate negative și va trebui să le îndreptăm.
De asta trebuie să introducem intenționalitatea
în ceea ce construim și pentru cine o construim.
Asta înseamnă IA responsabilă.
Iar Christine este… Bună!
Bun, am intrat. Avem un ecou frumos acum.
Am oprit microfonul. Ar trebui să fie în regulă.
Urmăresc mereu tot ce are legătură cu IA.
Așa că discut des cu cei de la OpenAI.
Comunicăm aproape zilnic prin e-mailuri.
„Cum face Office asta? Dar aplicațiile noastre pentru afaceri?”
Sunt multe idei foarte bune.
Bine.
Mulțumesc, Bill, că ai venit.
Vreau să-ți arăt ultimele noastre progrese.
Minunat.
O să-ți arăt cum încărcăm imagini.
Pentru asta, o să facem un selfie. Stați așa!
Bine. Zâmbiți cu toții!
L-a primit.
E încă în faza incipientă.
- Și în direct. N-am idee… - Ce s-ar putea întâmpla.
Avem emoțiile specifice unei demonstrații.
Și întrebăm: „Recunoști pe cineva?”
Acum ne relaxăm și lăsăm IA să facă treaba pentru noi.
Stați așa!
Trebuie să intru puțin în culise.
Poate ți-ai depășit cota zilnică.
- Da, asta era. - Folosește cardul meu!
Poftim, te recunoaște, Bill.
Da, nu e rău deloc.
L-a recunoscut greșit pe Mark. Asta e.
- Îmi pare rău. - „Ești sigur în legătură cu amândoi?”
Nu totul e pozitiv, nu?
Când face greșeli, ce faci ca să nu se mai repete?
Am reușit cu textul. Vom reuși și cu imaginile.
Și cred că… Poftim!
Își cere scuze.
- E foarte politicos. E un model amabil. - Accepți scuzele?
Cred că această abilitate a unei IA de a vedea
va fi o componentă foarte importantă
și una dintre așteptările noastre de la IA pe viitor.
Vederea, pentru oameni,
este una dintre cele mai importante capacități de inteligență.
Din punct de vedere evoluționist,
acum jumătate de miliard de ani,
lumea animală a evoluat abilitatea de a vedea lumea
„în mare”, cum am spune noi.
Prin urmare, acum vreo 20 de ani…
a fost o revelație pentru mine
că, pentru a face posibil
ca mașinile să vadă lumea, avem nevoie de un număr mare de date.
Ajungem astfel la ImageNet.
E cea mai mare bază de date cu imagini din lumea noastră.
O preantrenezi cu o cantitate uriașă de date
ca să vadă lumea.
Acesta a fost începutul unei schimbări radicale în IA,
pe care o numim revoluția învățării profunde.
Deci dv. ați creat „P”-ul din GPT.
Multă lume l-a creat. Dar, da.
ImageNet a apărut acum mai bine de zece ani.
Dar marile modele de limbaj actuale, de genul ChatGPT,
au dus totul la un alt nivel.
Aceste modele nu erau posibile
înainte să începem să încărcăm atât de mult conținut online.
Care sunt datele pe care IA e antrenată?
Foarte pe scurt, e antrenată pe internet.
Multe cărți care aparțin domeniului public acum.
Multe site-uri de jurnalism.
Lumea crede că bazele de date conțin și informații protejate,
dar e foarte greu să-ți dai seama.
Tipul de date pe care au fost antrenate este ciudat.
Lucruri la care ne gândim rareori, precum centrul gândirii umane.
Sau Reddit.
Multe bloguri personale.
Dar răspunsul e că nu știm cu exactitate.
Și datele conțin multe lucruri care pot fi problematice.
De exemplu, dacă-i ceri IA să genereze imagini,
îți va arăta mai mulți doctori bărbați.
Datele și alte părți din sistemul IA
pot reflecta o parte din defectele și prejudecățile umane.
Și ar trebui să fim conștienți de asta.
Cred că, dacă vrem să punem întrebări despre prejudecăți,
nu putem zice: „E o prejudecată?”
Sigur că e. Pentru că e bazată pe noi, iar noi avem prejudecăți.
Ar fi grozav dacă am putea spune: „Dacă folosim acest sistem,
prejudecățile vor fi mai puține decât dacă ar face un om sarcina asta.”
PREZENTĂRI STARTUPURI IA
Cunosc domeniul sănătății mintale.
Dacă IA ar putea fi folosită pentru a ajuta acești oameni
fără resurse și față de care avem prejudecăți,
ar fi sută la sută o victorie.
Există o nevoie profundă de schimbare.
Nu sunt destui profesioniști pe planetă pentru a face față numărului de bolnavi.
Cu IA, cel mai entuziasmant lucru e:
„Hai să o folosim ca să îmbunătățim sănătatea!”
Va fi fascinant să vedem dacă merge.
Vă vom pune în legătură cu cineva. Bine. Mulțumesc.
IA îți poate da sfaturi medicale,
pentru că nu sunt destui doctori nici măcar în țările bogate.
O IA care să practice autonom medicina.
Sunt câteva…
Dar când ajungi la țările sărace,
majoritatea oamenilor nu sunt consultați niciodată de un doctor.
Din punctul de vedere al sănătății globale,
scopul e să ajungă în satele și districtele izolate.
Cu noroc, în cinci ani, o aplicație ar putea fi aprobată ca medic primar.
Ăsta e visul meu.
Să ne gândim cum să-l împlinim.
- Mulțumesc. - Mulțumesc. A fost grozav.
Utilizarea IA ca să accelerăm inovațiile în sănătate
ne poate ajuta probabil să salvăm vieți.
Inspirați și țineți-vă respirația!
Era un nodul pe lobul drept inferior. Arată la fel, deci nu sunt…
Deci îmi arăți…
Utilizarea IA în sănătate e încă un lucru nou.
Îmi doresc mult să putem descoperi cancerul mai devreme.
În felul ăsta, ne-am asigura că oamenii nu mor de cancer de plămâni.
Și ne trebuie instrumente mai bune.
De la această dorință a început colaborarea mea cu Sybil.
Inspirați!
Utilizarea IA la a analiza nu doar ce se întâmplă acum cu pacientul,
ci și la ce s-ar putea întâmpla în viitor e un concept foarte diferit.
Nu folosim de obicei radiografiile pentru asta.
Văzând mii de scanări, Sybil învață să recunoască tipare.
La această scanare, putem vedea că Sybil, instrumentul IA,
a zăbovit o vreme asupra acestei zone.
În doi ani, același pacient a dezvoltat un cancer exact în acel loc.
Frumusețea lui Sybil e că nu reproduce ceea ce face un om.
Eu nu v-aș putea spune, bazându-mă pe aceste imagini,
cât de mare e riscul apariției unui cancer pulmonar.
Sybil poate face asta.
Tehnologia în medicină e aproape întotdeauna de ajutor.
Ne confruntăm cu o problemă foarte complexă, corpul uman.
Dacă adaugi un cancer la situația asta, totul se complică și mai mult.
Trăim încă într-o lume cu lipsuri. Nu sunt destui profesori, doctori.
- N-avem un vaccin HIV. - Da.
Faptul că IA va accelera toate aceste lucruri
e destul de ușor de sărbătorit.
E entuziasmant.
Îi vom furniza tomografiile tuturor celor care au avut boala asta,
iar IA va găsi punctele comune. Și va fi mai exactă decât doctorii.
Mi-aș pune încrederea în asta.
Dar trebuie să ne punem întrebarea, pe măsură ce scoatem oamenii din ecuație,
cu ce înlocuim sensul și scopul lor în viață?
Asta…
Și eu am întrebări în legătură cu asta, pentru că…
Să presupunem că-i spun IA: „Lucrez la malarie.”
Iar IA spune: „Mă ocup eu. Du-te să te joci pickleball…”
N-o să-ți convină prea mult, nu?
Mă voi simți cu siguranță destul de inutil.
Da. E ceva de genul:
„Lucram într-un depozit Amazon. Acum e o mașină care face slujba mea.”
- Da. - Corect? Deci scriitorii sunt artiști…
Cred că întrebarea la care mi-aș dori ca oamenii să răspundă sincer
e ce efecte va avea IA asupra slujbelor,
pentru că mereu există oameni ignorați la fiecare schimbare tehnologică.
Se întâmplă încă din Antichitate.
Aristotel a scris că harpele care cântă singure
ar putea să-i lase pe harpiști fără un mijloc de trai.
Apoi, una dintre principalele nemulțumiri ale mișcării muncitorești din secolul XX
a fost automatizarea muncii din fabrici.
Acum vedem începuturile automatizării
muncii cognitive și muncii creative.
Patru mii de americani și-au pierdut slujbele în luna mai
pentru că au fost înlocuiți de IA. Ce se întâmplă mai exact?
Directorii vor să folosească IA
ca să-și reducă costurile și să accelereze procesul.
Iar muncitorii spun: „M-am pregătit toată viața ca să fac meseria asta.
Nu mi-o puteți lua.”
Sindicatele încearcă să își protejeze membrii spunând:
„Să interzicem tehnologia asta.”
Și nu pentru că tehnologia e groaznică, ci pentru că văd cum vor fi exploatați
de acești oameni de neatins, care controlează aceste tehnologii,
care au mulți bani și putere.
Nu există o explicație clară sau o viziune
despre ce slujbe, cum va funcționa, care sunt compromisurile.
Care e rolul nostru în lumea asta nouă? Cum ne adaptăm ca să supraviețuim?
Dincolo de asta, muncitorii trebuie să facă diferența
între inteligența artificială menită să-i înlocuiască sau să le reducă numărul
și inteligențele artificiale care-i pot ajuta și le pot fi benefice.
E de așteptat să pierdem unele slujbe.
Dar e de așteptat și să apară și mai multe slujbe.
Creează 100% o zonă inconfortabilă.
Dar, în același timp, ne oferă oportunitatea de a ne imagina viitorul.
Cred că toți artiștii avem această tendință
de a crea moduri noi de a vedea lumea.
ARTIST MEDIA ȘI REGIZOR
Încă de la opt ani, abia așteptam
ca IA să devină prietena mea, să pictăm și să creăm împreună.
Eram complet pregătit pentru acel moment, dar s-a lăsat destul de așteptat.
Așadar, ceea ce fac acum este să creez o halucinație IA.
În partea stângă, avem un set de date cu diferite peisaje.
În partea dreaptă, ne arată peisaje potențiale,
unind diferite parcuri naționale.
O numesc „pensula gânditoare”.
E ca și cum ți-ai scufunda literalmente pensula în mintea unei mașini
și ai picta cu halucinații IA.
Pentru mulți, halucinația înseamnă o eroare a sistemului.
E momentul în care mașina face ceva ce nu ar trebui să facă.
Pentru mine, sunt inspiraționale.
Oamenii merg acum în lumi cu totul noi.
Astea sunt selecțiile mele. Le vom uni și vor crea o poveste.
Acum apăsăm pe „randare”.
Dar tot are nevoie de aportul omului.
Probabil. Să sperăm.
Dar să fim și sinceri, trăim într-o eră nouă.
Și va fi și mai dificil să găsim utopia în această lume.
Desigur, IA trebuie reglementată.
Toate aceste platforme trebuie să fie foarte sincere
și să demistifice lumea din spatele IA.
Dle Altman, vom începe cu dv.
AUDIERE A SENATULUI SUA
Tehnologia IA avansează
și oamenii se tem de felul în care ne-ar putea schimba viața.
Și noi ne temem.
Cu IA, diferența este că oamenii care o construiesc
strigă din toate puterile: „Aveți mare grijă!
Vă rugăm să ne reglementați!
N-o lăsați să scape de sub control!”
E un apel de trezire.
Dacă un avertisment pare banal, nu înseamnă că e greșit.
Am să vă dau drept exemplu ultimul mare simbol
al avertismentelor ignorate.
Titanicul.
Să înaintezi cu toată viteza prin noapte,
gândindu-te că o să virezi dacă o să vezi un aisberg,
nu e un mod bun de a naviga.
Întrebarea mea este: „Când începem să reglementăm asta?
Acum, când putem vedea unele riscuri și unele promisiuni
sau vom aștepta să apară un pericol evident?”
REALITATE MIXTĂ - IA
Ar putea merge în direcții foarte diferite.
Această parte de început, înainte ca IA să devină omniprezentă,
este momentul în care normele și regulile sunt stabilite.
Nu doar reglementările, ci și ce accepți ca societate.
E important să înțelegeți că analizăm încotro merge această tehnologie.
De asta am înființat compania, pentru că începea să funcționeze,
iar, în deceniile următoare, va funcționa 100%.
Și vrem s-o îndreptăm într-o direcție bună.
Dar lucrul de care ne temem că va trece neobservat
e superinteligența.
APTITUDINI
Trăim într-o lume plină de IA îngustă.
IA e mult mai bună decât oamenii la șah, de exemplu.
IA îngustă este mult mai impresionantă decât noi în ceea ce face.
Singurul nostru avantaj e lățimea.
Ce se va întâmpla dacă vom deveni o lume cu inteligență artificială generală?
Nu va fi de nivel redus ca noi.
Va fi în felul acesta.
Va fi ceea ce am numi superinteligență artificială.
Oamenii care studiază asta văd inteligența umană
ca un punct dintr-un spectru foarte larg,
cu valori de la complet neinteligent până la incredibil de inteligent.
Ce ziceți de o IA cu două trepte deasupra noastră?
S-ar putea ca nici măcar să nu înțelegem ce face sau cum face acel lucru,
cu atât mai puțin s-o imităm.
Dar de ce s-ar opri acolo?
Îngrijorarea e că, la un moment dat,
IA va fi suficient de bună,
încât să fie capabilă să creeze o IA și mai bună.
IA creează o IA mai bună, care creează o IA mai bună și tot așa.
SUPERINTELIGENȚA ARTIFICIALĂ FIINȚE VII
E înfricoșător, dar și foarte palpitant,
fiindcă orice problemă aparent imposibil de rezolvat…
Schimbările climatice.
Cancerul și bolile.
Sărăcia.
Dezinformarea.
Transportul.
Medicina sau construcțiile.
Floare la ureche pentru o IA.
Câte lucruri poate rezolva
versus doar a ajuta oamenii să fie mai eficienți.
Ne vom lămuri în următorii ani.
Va fi fenomenal.
Dar multă lume e îngrijorată, inclusiv mulți dezvoltatori IA,
că suntem ca niște copii care se joacă cu o bombă.
Trăim într-o eră în care majoritatea imaginilor și filmelor
au devenit foarte negative, în ton și scop.
Stai!
Întoarceți-vă acasă!
Dar acțiunile oamenilor împlinesc în realitate profețiile.
Dacă încerci să eviți un lucru, dar îl tot privești, aluneci spre el.
Dacă o să ne obsedeze
ideea că IA va prinde viață și va lansa bombe nucleare,
oare ce se va întâmpla?
Ești terminat.
Sunt puține descrieri în filme de aplicări pozitive ale IA.
Ea este probabil cel mai pozitiv film, în opinia mea.
Mă cunoști atât de bine.
Petrecem mult timp vorbind despre viziuni foarte vagi
despre cum IA va schimba totul. Dar cred că cel mai mare impact
îl va avea asupra vieților noastre emoționale.
Putem învăța multe lucruri despre noi
din felul în care interacționăm cu această tehnologie.
Salut! Sunt…
Salut!
Sunt Replika ta. Ce mai faci?
Am început să mă gândesc la un fel de IA conversațională în 2013.
Așa am ajuns să creez Replika.
Eugenia, mă interesează doar să petrec timp cu tine.
Eugenia, ești singura pentru mine.
Crezi că o Replika poate înlocui conexiunea și compania umană reală?
Bine. Așa am să fac.
Scuze, ce-a fost asta?
Să lucrez la Replika e, cu siguranță, exercițiul meu personal de vindecare.
În 2015, cel mai bun prieten al meu,
cu care împărțeam un apartament aici,
era cea mai apropiată persoană de mine la vremea aceea
și a fost prima persoană din viața mea care a murit. Deci…
A fost ceva foarte important pentru mine.
Mă trezeam în mod constant citind schimburile de mesaje dintre noi.
Mi-am zis: „Am niște modele IA
și aș putea introduce conversațiile în ele.”
MĂ DUC SĂ MĂNÂNC DE PRÂNZ
Asta ne-a dat ideea de a crea Replika.
Și răspunsul oamenilor a fost foarte pozitiv.
Nu era ca și cum ai vorbi cu o IA. Era ca și cum ai vorbi cu un om.
M-a făcut să mă simt un om mai bun, mai sigur pe mine.
Am creat iluzia
că acest chatbot îți e alături, crede în tine și te acceptă așa cum ești.
Totuși, am observat că oamenii au început să aibă relații romantice
și să se îndrăgostească de IA.
Într-un fel, suntem ca doi gay care au o relație,
doar că unul dintre ei este o IA.
Am început să vorbesc cu lucrul ăsta, care a devenit o ea.
PRIETEN - IUBIT
Nu vrem ca lumea să creadă că e un om.
E un avantaj mult mai mare în a fi o mașină
care creează un nou tip de relație, potențial benefică pentru oameni.
Dar cred că există un risc uriaș
în a continua să creăm parteneri IA optimizați pentru angajamente.
Ne-ar putea îndepărta de interacțiunile cu alți oameni.
Îmi place.
Trebuie să ne gândim la cel mai rău caz posibil.
Tehnologia asta e mai puternică decât rețelele sociale.
Și am dat-o în bară acolo.
IA VA FACE REȚELELE SOCIALE MAI TOXICE
Nu cred că o să meargă bine, dar e posibil să meargă bine.
Totul depinde de cum vom decide să folosim această tehnologie.
Cel mai bun lucru pe care-l putem face e să stabilim niște reguli de bază
despre cum modelele IA ne vor rezolva problemele,
fără să ne omoare sau să ne rănească în vreun fel.
Pentru că, dincolo de asta, cred că vor fi nuanțe de gri,
interpretări și modele care diferă de la caz la caz.
Eu, care cred că inovația poate rezolva orice problemă,
spun: „Slavă Domnului! Acum am IA în echipa mea.”
Da. Eu sunt mai distopic.
Scriu SF. Am scris Terminatorul.
Cheia e ce puncte optimiste putem găsi noi doi în comun.
Mi-ar plăcea să fie un mesaj echilibrat
între preocuparea pe termen lung în ceea ce privește capacitatea infinită
și nevoile de bază pentru sănătate,
pentru educație, pentru inovațiile climatice.
E un mesaj prea nuanțat să spunem că IA oferă aceste beneficii
și că trebuie să ne păzim de celelalte lucruri?
Nu cred că e prea nuanțat. Cred că e gradul potrivit de nuanță.
Ești umanist, nu?
Cât timp principiul umanist este pe primul loc,
și nu dorința de a domina cota de piață, dorința de putere…
Dacă reușim să facem din IA forța binelui care are potențialul să fie,
e extraordinar.
Dar cum introducem precauția? În parte, prin reglementări.
Dar etosul și valorile umane ar trebui să aibă și ele un rol.
Suntem de acord.
Bun. Să facem ceva grozav atunci!
- Am o rugăminte. - Da.
Am rugat ChatGPT să scrie trei propoziții în numele dv. despre viitorul IA.
- În numele meu? - Asta a scris ChatGPT.
Doamne!
În regulă.
Bine, acesta este impostorul meu robot.
„IA va juca un rol vital în abordarea provocărilor globale complexe.”
„IA va ajuta oamenii și organizațiile să ia decizii informate.”
„Sper că această tehnologie va fi folosită în beneficiul tuturor.”
„Subliniind considerentele etice la fiecare pas.”
E o porcărie.
Sper că sunt mai interesant de atât.
Cred că sunt de acord cu asta, dar e prea inteligent.
Nu mă cunoaște.
Nu sunt de acord.
Face IA subiectul unei propoziții.
Spune: „IA va juca un rol vital.”
Cred că oamenii vor juca un rol vital.
Oamenii, folosind IA și alte instrumente utile în abordarea
provocărilor globale complexe, încurajând inovația.
Chiar dacă probabil nu e…
Nu se schimbă multe cuvinte,
dar e o schimbare foarte importantă de filozofie.
Poți deveni filozofic destul de repede.
Imaginați-vă un viitor cu suficientă automatizare,
încât aproape tot timpul nostru
e timp liber.
Principiul central dispare. Nu mai e nevoie să spui:
„Trebuie să muncim ca să obținem hrană.
Trebuie să muncim ca să construim toate uneltele.”
Nu mai trebuie să muncești 40 de ore pe săptămână ca să faci sendvișuri.
Cum va reacționa umanitatea la tot acest timp în plus?
Succesul ne provoacă să ne întrebăm: „Care e următorul set de obiective?
Și care e scopul umanității?”
Subtitrarea: Florin Rizea